system
Răspunde în limba română, în stilul Wikipedia, cat mai corect gramatical.
user
Descrie în detaliu Oana Pellea.
assistant
Oana Pellea () este o o actriță română de teatru și film.

Biografie 
Oana Pellea s-a născut la 29 ianuarie 1962 în București. Este fiica Domnicăi Mihaela, născută Policrat, și a actorului român Amza Pellea (7 aprilie 1931 — 12 decembrie 1983).

Actrița a studiat la Institutul de Artă Teatrală și Cinematografică, actualul UNATC și a terminat studiile în promoția 1984, la clasa prof. Sanda Manu. Colegii săi de promoție au fost Carmen Trocan, Mioara Ifrim, Luminița Stoianovici, Răzvan Popa, Cristian Rotaru, Adrian Păduraru și Claudiu Istodor. Din clasa condusă de Olga Tudorache, colegii de generație au fost Carmen Tănase, Bogdan Gheorghiu, Carmen Ciorcilă, Marina Procopie, Radu Duda, Mihai Verbițchi, Patricia Grigoriu și Dan Bădărău.

Activitate artistică

Majestatea Sa Regele Mihai I al României i-a acordat Oanei Pellea decorația Crucea Casei Regale a României la 25 octombrie 2012.

Academia Română i-a acordat Oanei Pellea premiul Aristizza Romanescu pentru cariera teatrală și cinematografică la 16 decembrie 2010.

Oana Pellea a primit de două ori titlul de cea mai bună actriță de teatru din România.
Oana Pellea a câștigat de două ori premiul Uniunii Oamenilor de Teatru din România (UNITER) pentru cea mai bună actriță și i s-a acordat premiul Fundației Culturale Române pentru Carieră Internațională Remarcabilă. 

Oana Pellea a primit numeroase premii internaționale pentru rolul principal din Stare de fapt, regia Stere Gulea, inclusiv premiile pentru Cea mai bună Actriță la Festivalul de Film de la Geneva, premiul Orașului Geneva, la Festivalul Filmului Politic de la San Marino și la Festivalul Internațional de Film "Vulturul de Aur" din Batumi, Georgia.
Munca sa cinematografică a inclus "Unde la Soare e frig" al lui Bogdan Dreyer, la fel ca și filmele regizate de Alexandru Tatos, Dan Pița, Stere Gulea și Ion Popescu Gopo

În perioada 1984–1987 a fost actriță la Teatrul din Piatra Neamț. A jucat la Teatrul Bulandra  din 1987 până în 1999 și a participat la numeroase turnee din America de Nord, America de Sud, Japonia și Europa. Din 1999, Oana Pellea este liber profesionistă. Performanțele sale notabile au inclus, printre altele, rolurile Mașei din Trei surori a lui Cehov, al lui Lucius din "Iulius Cezar" de W. Shakespeare — pentru care i-a fost acordat Premiul Criticii Internaționale pentru „Cea mai bună actriță”. Alte roluri importante în teatru: Julieta din Mefisto a lui Klaus Mann, Catarina din producția lui Mihai Măniuțiu, Îmblânzirea Scorpiei după Shakespeare și Drussila din Caligula a lui Albert Camus, Timpul din Poveste de iarnă a lui Shakespeare, în regia lui Aleaxandru Darie. 

Cariera Oanei Pellea cuprinde peste 50 de roluri importante în teatru și 20 în film.

În 2006 a jucat alături de Clive Owen în filmul "Children of men", în regia lui Alfonso Cuaron (OSCAR 2013) , produs al studiourilor Universal Picture. Acest film a fost realizat în întregime la Londra și a fost nominalizat pentru premiile Oscar la 3 categorii. 

În 2007 a fost distribuită în producția britanică "I really hate my job", regia Oliver Parker.

În 2007 a fost distribuită în producția americană "Fire and Ice", regia Jean-Christophe Comar ("Pitof").

Este prezentă, într-un rol important, în distribuția filmului "Biblioteque Pascal", în regia lui Szabolcs Hajdu.

Oana Pellea joacă în româna, franceza, engleza și italiana, participând la numeroase producții internaționale, inclusiv producția româno-franceză "Ioana d'Arc-Extrase dintr-un dosar" și producția teatrală francezo-canadiană, în regia lui Marc Doré Mă tot duc, aici alături de Mihai Gruia Sandu.

Oana Pellea a avut onoarea de a reprezenta România la mai multe festivaluri internaționale de teatru inclusiv la festivalul anual al Uniunii Teatrelor Europene, Festivalul Klang Bogen de la Viena, Festivalul Internațional Francofon din Franța și Festivalul Americilor din Canada.
Face parte din Jurii internaționale de film.

Începând cu stagiunea 2004-2005, joacă la teatrul Bulandra  în spectacolul "Scaunele", la Teatrul Foarte Mic în spectacolul "Mă tot duc" și la teatrul Metropolis în "Buzunarul cu pâine".

La 13 mai 2009, Oana Pellea a primit Marele Premiu al Festivalul Comediei Românești "FestCO", ediția a VII-ea pentru "Cel Mai Bun Spectacol" cu piesa "Buzunarul cu Pâine" de Matei Vișniec, traducerea Virgil Tănase.   
Titlul piesei în franceză este "Du pain plein les poches".

În iunie 2009 a apărut prima carte semnată Oana Pellea la editura Humanitas: "Jurnal 2003-2009". 

"Jurnal 2003-2009" devine cartea cea mai bine vândută a Editurii Humanitas cu peste 15.000 de exemplare cumpărate în mai puțin de trei luni (august 2009), iar în octombrie (același an) "Jurnalul" ajunge la un tiraj record de 32.000 de exemplare

În martie 2010 Oana Pellea revine pe scena Teatrului Bulandra cu rolul Tanti Roz din Oscar și Tanti Roz de Eric-Emmanuel Schmidt.

În noiembrie 2011 joacă în Vocea Umană de Jean Cocteau în regia Sandei Manu, la Teatrul Metropolis, rol pentru care este nominalizată la premiul UNITER pentru cea mai buna acriță.

2014 premiera spectacolului N(AUM) în regia Mariana Cămărășan. Spectacol invitat la festivaluri din țară și din străinătate. Se joacă la Teatrul Mignon din București.

2015 premiul Omul Anului la secția Actor, premiu oferit de Ziarul Cotidianul.

Filmografie 
 1972: Puterea și adevărul
 1982: Concurs
 1983: Faleze de nisip
 1984: Der Mann mit dem Ring im Ohr
 1984: Acasă
 1985: Rîdeți ca-n viață
 1987: François Villon – Poetul vagabond - coproducție franco-germano-română, 2 serii
 1989: With Love, Rita (TV)
 1989: Maria Mirabela în Tranzistoria - mama fetițelor
 1990: Cine are dreptate? - Lidia Dumitru
 1991: Unde la soare e frig aka Da, wo die Sonne kalt ist (Germany: alternative title) aka Where It Is Cold in the Sun (International: English title: informal literal title)
 1992: Visul / Visul - Portret Liviu Ciulei (1992) - ea insasi
 1993: Vulpe - vânător :aka Fox: Hunter (International: English title: informal literal title)
 1994: Nostradamus, Landlady: aka Nostradamus - Prophezeiungen des Schreckens (Germany)
 1995: Stare de fapt - Alberta Costineanu
 2003: Înaltă tensiune, mama lui Alex Soral
 2004: Camera ascunsă, Pusi: aka Never Enough (International: English title)
 2006: Fehér tenyér, Mom: aka White Palms (International: English title)
 2005: Păcatele Evei, regia Adrian Batista
 2006: Children of Men, regia Alfonso Cuaron, Marichka
 2007: Youth Without Youth / Tinerețe fără tinerețe
 2007: I Really Hate My Job, regia Oliver Parker, Rita
 2007: Cu un pas înainte, regia Bogdan Tiberiu Dumitrescu
 2008: Fire and Ice: Cronica Dragonilor - regina Rimini
 2010: Biblioteque Pascal, regia Szabolcz Hajdu
 2014: Uniți, salvăm - Ioana Constantinescu
 2015: The Gambler - Sophie Schwartz
 2018: Noua viață a lui Kron- film Disney: Cârciumăreasă (voce versiunea română)
 2018: Triplusec - Diriginta
 2018: Moromeții 2 - Fica

Distincții
 Ordinul național „Steaua României” în grad de Ofițer (1 decembrie 2000) „pentru realizări artistice remarcabile și pentru promovarea culturii, de Ziua Națională a României”

Note

Legături externe 

Site oficial
Oana Pellea pe site-ul editurii Humanitas
 
Oana Pellea la cinemagia.ro
Oana Pellea la filmoteca.ro
Canal de Youtube

Interviuri
 "Miracole exista in jurul nostru. Trebuie doar sa stim sa le vedem", Formula AS - anul 1999, numărul 391
 „Pe scena, actiunea cea mai puternica este cea a gindului“. Interviu cu Oana PELLEA, Raluca Alexandrescu, Observator cultural - numărul 21, iulie 2000
 OANA PELLEA: Nu e normal asa? Sa te doara tot, sa te bucure tot?! , 1 iulie 2009, Alice Nastase Buciuta, Revista Tango
 VIDEO Oana Pellea, actriță: „România din visul meu va exista”, 13 mai 2011, George Rădulescu, Adevărul
 OANA PELLEA: „Mi-e foarte greu să trăiesc”, 28 mai 2009, Simona Chițan, Evenimentul zilei
 Interviuri-document cu personalități românești (1): Oana Pellea, 18 iunie 2013, Rhea Cristina, Ziarul Metropolis

Nașteri în 1962
Actrițe române
AcasăTV
Actori români în viață
Autori români
Premiul UNITER pentru cea mai bună actriță
Francmasoni români
Monarhiști români
Bucureșteni
Absolvenți ai Universității Naționale de Artă Teatrală și Cinematografică „Ion Luca Caragiale” din București
Ofițer al Ordinului Steaua României
Actrițe de film române